Diari Oficial de la Generalitat Valenciana


Sumari del DOGV 4949, del 18-02-2005 (2005/1760)

RESOLUCIÓ de 4 de febrer de 2005, del conseller de Sanitat, sobre la sol·licitud d'autorització d'una nova oficina de farmàcia en aplicació del mòdul turístic en el municipi de Calp (Alacant).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4949

Data del DOGV
:   18-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1760


Data del document
:   04-02-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Calp
    * farmacologia
    * legislació farmacèutica
    * procediment administratiu

RESOLUCIÓ de 4 de febrer de 2005, del conseller de Sanitat, sobre la sol·licitud d'autorització d'una nova oficina de farmàcia en aplicació del mòdul turístic en el municipi de Calp (Alacant). [2005/1760]
  
Expedient iniciat a instància de Margarita Suarez Luz, en data de 7 de maig de 2004, a fi de sol·licitar l'autorització d'una nova oficina de farmàcia en el municipi de Calp, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
L'expedient s'ha tramitat segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia.
  
El tràmit de l'expedient es va posar de manifest als farmacèutics del municipi de Calp. Van formular un escrit d'oposició a la concessió de l'autorització sol·licitada José Caparrós Canto i Francisco Savall Mascarell.
  
A l'expedient s'aporta un certificat expedit pel delegat provincial de l'INE a València sobre nombre de vivendes no principals, un certificat expedit per l'Agència Valenciana de Turisme de la Generalitat Valenciana sobre el nombre de places hoteleres, d'apartaments i de càmping, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant a les vivendes de segona residència una capacitat de quatre habitants per vivenda», i tenint en compte que «per a això, es consideraran segona residència els immobles classificats com a vivenda en què no figure com empadronat cap habitant i que no s'hagen comptabilitzat com a allotjaments temporals», es deduïx que:
  
- 10.748 vivendes no principals - 2.556 apartaments = 8.192 vivendes de segona residència
  
- 8.192 vivendes de segona residència x 4 habitants x 0,2 = 6.553'6 habitants
  
- (1.686 places d'hotel + 490 places de càmping + 10.336 places d'apartament) x 0,2= 2.502'4 habitants
  
- total = 9.054 habitants
  
El municipi de Calp compta amb huit oficines de farmàcia, tenint en compte tant les obertes al públic com les autoritzades pendents d'obertura, i amb 22.446 habitants, per la qual cosa es troba ajustada la proporció d'habitants/farmàcia que correspon al mòdul general. En conseqüència, s'aplica el mòdul turístic complementari, tenint en compte la població estacional calculada, que s'ha xifrat en 9.054 habitants.
  
El resultat de dividir el nombre d'habitants pel mòdul turístic establit en l'article 21 de la Llei 6/1998, de 22 de juny, és de 2, i queda una fracció restant de 2.052 habitants; per tant, s'han d'autoritzar 2 noves oficines de farmàcia.
  
Consultats la Comissió d'Actualització del Mapa de Zones Farmacèutiques i l'Ajuntament de Calp, les oficines de farmàcia autoritzades hauran d'ubicar-se en la zona definida pel terme municipal de Calp, excloent-ne el nucli urbà delimitat per l'av. de la Diputació, l'av. dels Exèrcits Espanyols, el c/ de França, el c/ Gran Bretanya, la mar, l'av. de València, l'av. del Masnou i el c/ del capità Pérez Jordá.
  
L'article 18 de la Llei 6/1998, d'Ordenació Farmacèutica, disposa que les autoritzacions s'atorgaran, sense establir cap distinció, d'acord amb els criteris de selecció que s'establisquen reglamentàriament. Com a desplegament, el Decret 149/2001, que establix el procediment d'autorització de noves oficines de farmàcia, fixa dos procediments distints i independents, un per a la determinació del nombre d'oficines de farmàcia necessàries, tant en aplicació del mòdul general, com en aplicació del mòdul turístic, en què s'enquadra el present expedient, i un altre per a l'adjudicació de les autoritzacions, que haurà d'iniciar-se una vegada finalitzat l'anterior i d'acord amb els criteris de selecció establits en el Decret 198/2003, de 3 d'octubre.
  
Les autoritzacions esmentades s'adjudicaran d'acord amb el que establix l'article 18 de la Llei 6/1998, de 22 de juny. Per a això, se seguirà el procediment establit en el Decret 149/2001, de 5 d'octubre. No és, per tant, admissible la pretensió del sol·licitant que li siga autoritzada l'obertura prescindint del procediment d'adjudicació. En conseqüència, resolc:
  
Concedir l'autorització administrativa per a l'establiment de dues (2) noves oficines de farmàcia en el municipi de Calp en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.
  
Denegar a Margarita Suarez Luz l'autorització individual per a l'obertura d'una de les autoritzacions esmentades, que hauran d'adjudicar-se d'acord amb el que establix l'article 18 de la Llei 6/1998, de 22 de juny. Per a això, se seguirà el procediment establit en el Decret 149/2001, de 5 d'octubre.
  
Ordenar l'acumulació de les autoritzacions concedides per mitjà de la present resolució a les concedides mitjançant la resolució d'esta conselleria de data 30 de setembre de 2004, que determina el nombre de noves oficines de farmàcia necessàries per a oferir una atenció farmacèutica adequada a la població en aplicació del mòdul general, per tal que s'adjudiquen en un sol procediment.
  
Esta resolució s'ha de publicar en el Diari Oficial de la Generalitat Valenciana amb l'advertiment que exhaurix la via administrativa i que s'hi pot interposar un recurs contenciós administratiu en el termini de dos mesos, comptats a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
València, 4 de febrer de 2005.- El conseller: Vicente Rambla Momplet.